open-index/open-wikipedia-markdown huggingface dataset:
David Holyoak

[miniatura|*[Aerodramus sawtelli*, a salangana de Atiu, especie descrita por Holyoak.]]
**David T. Holyoak**, nado en Camborne (Cornualla), é un naturalista británico, especializado en botánica, malacoloxía e ornitoloxía.

## Traxectoria 
Cursou estudos na Universidade de Nottingham, onde acadou o título de doutor (PhD).

Nos primeiros tempos da súa carreira profesional traballou como consultor, principalmente en botánica de campo, especialmente en brioloxía.

Desde o seu retiro, en 2009, reside en Portugal, pero aínda mantén os seus intereses de investigación en botánica (briófitos, plantas vasculares), moluscos non mariños e ornitoloxía.

## Algúns taxons descritos 
Entre outros, describiu por primeira vez as especies de aves:
* *Aerodramus sawtelli*.
* *Psittacula bensoni*.

## Algunhas publicacións 
* 1973. "A undescribed extinct parrot from Mauritius". *Ibis* **115**: 417–419.
* 1974. "Undescribed land birds from the Cook Islands, Pacific Ocean". ''Bulletin of the British Ornithologists' Club* **94**: 145-150.
* 2012. "A taxonomic revision of *Oestophora barbula* (Rossmassler, 1838) and *O. barbella* (Servain, 1880), two Iberian endemic land-snail species (Gastropoda: Trissexodontidae)" Texto completo. (Con Geraldine A. Holyoak). *Iberus: revista de la Sociedad Española de Malacología* **30** (1): 15-40. 
* 2012. "A review of species-limits in some Cryptazeca (Gastropoda: Azecidae)" Texto completo. (Con Geraldine A. Holyoak). *Iberus: revista de la Sociedad Española de Malacología* **30** (1): 91-102.
* 2012. "A reassessment of the species of *Truncatellina* (Gastropoda: Vertiginidae) in the Iberian Peninsula and North-west Africa" Texto completo. (Con Geraldine A. Holyoak e J. Sebastian Torres Alba). *Iberus: revista de la Sociedad Española de Malacología'' **30** (2): 7-33.

## Abreviatura 
A abreviatura **Holyoak** emprégase para recoñee a David Holyoak como autoridade na descrición e taxonomía en zooloxía.   

## Notas
Thisuri Wanniarachchi

**Thisuri Wanniarachchi** (), nada o 25 de setembro de 1993, é unha escritora srilankesa. É coñecida polo seu libro *Colombo Streets*, que en 2009 recibiu o Premio Nacional de Literatura.

## Traxectoria
Filla da socióloga e escritora Malraji Wanniarachchi e do militar Sunil Wanniarachchi. Medrou en Colombo durante a guerra civil srilankesa. Fixo os estudos primarios e secundarios no convento de Santa Bríxida, e despois na Escola Británica de Colombo cunha bolsa., mais dimitiu do seu cargo logo do golpe de estado de outubro de 2018.

## Obra
**Colombo Streets* (2009). A novela, escrita mentres estudaba nos Estados Unidos, fala da vida na infancia de persoas de diferentes clases sociais durante a guerra civil srilankesa. Premio Nacional de Literatura

*''The Terrorist's Daughter'' (2014) Na novela a autora analiza e critica o espectro político do seu país despois da guerra civil.

## Notas
## Véxase tamén
### Ligazóns externas
* https://web.archive.org/web/20190617015453/http://thisuriwanniarachchi.com/(https://web.archive.org/web/20190617015453/http://thisuriwanniarachchi.com/)
O párroco de Vejlby

***O párroco de Vejlby*** (en ) é unha novela de crime e misterio escrita en 1829 polo autor dinamarqués Steen Steensen Blicher. A novela está baseada nun caso de asasinato auténtico que ocorreu no ano 1626 na vila de Vejlby, preto de Grenå, en Dinamarca, a cal Blicher coñecía parcialmente a través da Historia da Igrexa Dinamarquesa de Erik Pontoppidan (1741), e en parte a través da tradición oral. O relato tráxico de Blicher foi adaptado ó cinema tres veces por directores dinamarqueses.

Foi traducida ó galego por Alejandro Tobar e foi publicada pola Editorial Hugin e Munin no ano 2019.

## Notas 
## Véxase tamén 
### Ligazóns externas 
*Texto orixinal no Arquivo da Literatura Dinamarquesa en liña
A lúa e seis peniques

***A lúa e seis peniques*** (en ) é unha novela escrita polo autor inglés William Somerset Maugham que foi publicada orixinalmente o 15 de abril de 1919. É unha novela en formato episódico con narrador en primeira persoa, ó longo dunha serie de visións na mente e na alma do personaxe central Charles Strickland, un corredor de bolsa inglés de mediana idade, quen abandona de súpeto a súa muller e fillos para perseguir o seu desexo de se converter en artista. A historia está parcialmente baseada na vida do pintor Paul Gauguin.

Foi traducida ó galego por Alfonso Blanco Quintela e foi publicada pola Editorial Hugin e Munin no ano 2019.

## Notas 
## Véxase tamén 
### Outros artigos 
* Moeda de 6 peniques británicos

### Ligazóns externas 
* The Moon and Sixpence no Proxecto Gutenberg
Fontán (libro)

***Fontán*** é unha novela histórica do escritor Marcos Calveiro, publicada en outubro de 2015 pola Editorial Galaxia. Recibiu o Premio Repsol de Narrativa Breve.

A novela conta, a modo de ficción, a vida de Domingo Fontán e o modo en que realizou a *Carta xeométrica de Galicia*.

## Notas
Lista de primeiros ministros dos Emiratos Árabes Unidos

O **primeiro ministro dos Emiratos Árabes Unidos** é o xefe de goberno dos Emiratos Árabes Unidos. Aínda que non é obrigatorio segundo a Constitución dos Emiratos Árabes Unidos, o habitual é que o emir de Dubai exerza como primeiro ministro dos Emiratos Árabes Unidos e vicepresidente. 

O primeiro primeiro ministro, Maktoum bin Rashid Al Maktoum, tomou posesión o 9 de decembro de 1971. Deixou o cargo o 25 de abril de 1979 e foi sucedido por seu pai Rashid bin Saeed Al Maktoum, vicepresidente dos Emiratos Árabes Unidos. Dende entón todos os primeiros ministros ocuparon tamén o cargo de vicepresidente. Á morte do xeque Rashid Al Maktoum, o 7 de outubro de 1990, o seu fillo Maktoum Al Maktoum converteuse en primeiro ministro por segunda vez. Tras a súa morte o 11 de febreiro de 2006, mentres estaba de visita na Costa Dourada de Australia, sucedeuno o seu irmán máis novo Mohammed bin Rashid Al Maktoum, actual primeiro ministro. 

O primeiro ministro dos Emiratos Árabes Unidos preside o Consello de Ministros, que se reúne unha vez por semana na capital, Abu Zabi. 

## Lista dos primeiros ministros dos Emiratos Árabes Unidos (1971 – actualidade) 
## Notas 
## Véxase tamén 
### Outros artigos 
* Presidente dos Emiratos Árabes Unidos
Settecento

***Settecento*** é unha novela histórica do escritor Marcos Calveiro, publicada en abril de 2010 pola Editorial Xerais.

Está ambientada en Santiago de Compostela e en Venecia.

## Notas
Delicatessen

O termo de orixe alemá ***delicatessen*** pode referirse a:
****Delicatessen***, alimento exclusivo polas súas características especiais, ou por ser exótico;
****Delicatessen***, filme francés de humor negro (Jean-Pierre Jeunet, 1991).
Delicatessen (gastronomía)

[miniatura|150px|Dúas *delicatessen* [Francia|francesas: foie-gras e viño sauternes.]]

Unha ***delicatessen*** ou **delicia**, é un alimento exclusivo polas súas características especiais, por ser exótico, raro ou de elevada calidade na súa execución.

Trátase de produtos delicados de alta gama que, ás veces, alcúmanse como *etiqueta negra*, e que se venden en tendas especializadas ou en grandes superficies comerciais.

## Orixe do termo 
A palabra *Delicatessen* vén do alemán. É un termo composto por *delikat* ("delicado") e *Essen* ("comida"). Esta palabra alemá, plural de *Delikatesse* ("delicadeza"), deriva do francés  *délicatesse*, e este probabelmente o italiano antigo *delicatezza*, de *delicato* ("delicado"), á súa vez tirado do latín *delicatus*.

## Características 
As tendas de delicatesen adoitan ofreceren diversas preparacións de orixe local, como viños, licores, vermús, cervexas, refrescos 100 % naturais, cafés, infusións, marmeladas, galletas, tortas, doces, xeados, produtos da chamada *quinta gama*, aceites, queixos, patés, carnes, congro seco, caracois, embutidos, xamóns, conservas, legumes, mollos e adobos, pans e empanadas,

## Notas 
## Véxase tamén 
### Outros artigos 
* Chacinaría

### Ligazóns externas 
* Produtos gourmet *online*.

https://mejoresrevisiones.com/mejores-ginebras/*online* .
Mukesh Ambani

**Mukesh Dhirubhai Ambani**, nado en Adén o 19 de abril de 1957, é un magnate dos negocios indio, director e principal accionista de Reliance Industries Limited (RIL), compañía da Fortune Global 500 e a máis valiosa da India polo seu valor de mercado. Segundo a revista Forbes, é o home máis rico de Asia e a 13.ª persoa máis rica do mundo en marzo de 2019.

## Vida privada 
Mukesh Dhirubhai Ambani é fillo de Dhirubhai Ambani e Kokilaben Ambani e ten un irmán máis novo, Anil Ambani e dúas irmás, Nina Bhadrashyam Kothari e Dipti Dattaraj Salgaocar.

En 1985 casou con Nita Ambani e teñen dous fillos, Anant e Akash, e unha filla, Isha. Coñecéronse despois de que o pai del acudise a unha actuación de danza na que participou Nina e pensou na idea de amañar un matrimonio entre os dous. Viven en Antilia, un edificio privado de 27 pisos en Mumbai valorado en mil millóns de dólares que no momento da súa construción era a residencia privada máis cara do mundo. O edificio ten un persoal de 600 persoas para o seu mantemento e inclúe tres heliportos, un garaxe para 160 coches, sala de cine privada, piscina e centro de fitness. En 2007, Ambani regalou á súa esposa un Airbus A319 de sesenta millóns de dólares polo seu 44.º aniversario. O airbus, cunha capacidade de 180 pasaxeiros, foi modificado para incluír un salón, dormitorio, televisión por satélite, WiFi, sky bar, jacuzzi e un despacho.

## Notas 
## Véxase tamén 
### Ligazóns externas 
* Perfil en Reliance Industries
* Perfil en Forbes
Orde do Mérito Civil

A **Orde do Mérito Civil** é unha condecoración que se entrega en varios países. Pode referirse a:

***Orde do Mérito Civil** de Corea do Sur;
***Orde do Mérito Civil** de España;
***Orde do Mérito Civil** de Francia;
***Orde do Mérito Civil** de México;
***Orde do Mérito Civil** do Reino de Saxonia;
***Orde do Mérito Civil** de Siria.
Ray Kroc

**Raymond Albert Kroc**, nado en Oak Park (Illinois) o 5 de outubro de 1902 e finado en San Diego (California) o 14 de xaneiro de 1984, foi un empresario estadounidense. En 1954 asociouse cos irmáns Richard e Maurice McDonald para supervisar a expansión nacional da hamburguesería McDonald's, e en 1961 fíxose co control total da empresa. Aínda que non é o fundador de McDonald's, si foi o responsable de que crecese ata converterse na primeira cadea de comida rápida en número de restaurantes.

Sen formación académica máis aló do instituto, tivo que dedicarse a distintos negocios ata que nos anos trinta se especializou na venda grosista de vasos de papel. Posteriormente montou a súa propia empresa de vendas, Prince Castle Sales, e comezou a comercializar máquinas de batidos para restaurantes. Non tivo éxito empresarial ata os 52 anos, cando impulsou as franquías de McDonald's. En 1969 contraeu matrimonio con Joan Kroc, da que nunca se separou e á que doou toda a súa fortuna. Ambos residiron nunha mansión en Beverly Hills e posteriormente en La Jolla, San Diego. Tamén destacou pola súa filantropía: doou cartos á investigación de enfermidades e en 1974 impulsou a creación da Fundación Infantil Ronald McDonald. A súa esposa Joan Kroc legou máis de 200 millóns da herdanza á radio pública NPR.

Os últimos anos de Ray Kroc estiveron marcados por un infarto e unha rehabilitación por alcoholismo.

Kroc chegou a un acordo cos irmáns fundadores para a expansión nacional de McDonald's a través de franquías. Maurice e Richard preferiron centrarse no seu restaurante porque xa contaran con seis franquías que non funcionaron, así que lle cederon a xestión nesa materia a cambio de regalías. Para garantir o crecemento, Kroc estableceu políticas comúns en todos os locais: un mesmo deseño inspirado nos «arcos dourados», contratos individuais con xente da súa confianza, o estrito cumprimento do sistema de produción, e a estandarización do menú.

En 1961, Kroc chegou a un acordo cos irmáns McDonald para facerse co control de McDonald's por 2,7 millóns de dólares en metálico e un 0,5% dos beneficios anuais. Esa última parte selouse cunha simple aèperta de mans por «razóns fiscais», polo que o presidente nunca chegou a pagarlles esas regalías. A entidade atravesaba problemas financeiros e estaba a punto de ser trasladada a Washington, D.C., mais a chegada de Kroc significou a permanencia en California. A familia Kroc mantivo a propiedade da franquía ata 1990.

## Notas 
## Véxase tamén 
### Bibliografía 
* 
* Byers, Paula K., and Suzanne M. Bourgion, eds. *Encyclopedia of World Biography*. Detroit: Gale Research, 1998, s.v. "Kroc, Raymond"
* Emerson, Robert L. *The New Economics of Fast Food*. Nova York: Van Nostrand Reinhold, 1990.
* 
* 
* 
* Reiter, Ester. *Making Fast Food: From the Frying Pan into the Fryer*. Buffalo: McGill-Queen's University Press, 1991.
* Janice Claire Simpson, *Ray Kroc: Big Mac Man* (1978)
* Biography: *Ray Kroc, Fast Food McMillionaire* (1998) vídeo
* 

### Ligazóns externas 
* *TIME* Magazine profile
Manuel Otero Estévez

**Manuel Domingo Otero Estévez**, nado en Ponteareas o 17 de xaneiro de 1910 e finado no mesmo concello o 5 de xaneiro de 1948, foi un avogado e político galego.

## Traxectoria 
Avogado. No franquismo foi nomeado alcalde de Ponteareas nos anos corenta. Finou o 5 de xaneiro de 1948 con 38 anos.

## Recoñecementos 
Unha praza en Ponteareas leva o seu nome.

## Notas
Rugby Clube Montemor

O **Rugby Clube Montemor** é un equipo portugués de rugby da cidade de Montemor-o-Novo (Distrito de Évora, Alentexo), fundado o 20 de xullo de 1995, que disputa os seus encontros como local no Parque Desportivo de Montemor-o-Novo. 

O primeiro equipo participou na máxima categoría (a División de Honra) por primeira vez na tempada 2013-2014, e posteriormente na 2014-2015, na 2016-2017, na 2017-2018 e na 2019-2020.

## Véxase tamén
### Ligazóns externas
* Páxina web oficial do Rugby Clube Montemor 
### Outros artigos
Luís Salgueiro Rodríguez

**Luís Salgueiro Rodríguez**, finado en Ponteareas en 1993, foi un odontólogo e político galego.

## Traxectoria 
Médico odontólogo en Ponteareas. Logo do golpe de Estado do 18 de xullo de 1936 foi nomeado alcalde de Ponteareas en xaneiro de 1938. Cesou no cargo en outubro dese ano. Logo foi xuíz comarcal de Ponteareas. 

## Recoñecementos 
Foi nomeado fillo adoptivo de Ponteareas en 1984.

## Vida persoal 
Casou con María Emilia Garra Moldes.

## Notas
Benigno Candeira Álvarez

**Benigno Candeira Álvarez**, foi un político galego.

## Traxectoria 
Fillo de Rafael Candeira Iglesias. Logo do golpe de Estado do 18 de xullo de 1936 foi nomeado delegado local de Administración en Ponteareas en novembro de 1937. En xaneiro de 1938 foi primeiro tenente de alcalde na corporación presidida por Luís Salgueiro Rodríguez. Cando cesou este, foi nomeado alcalde de Ponteareas.

## Notas
Apus (xénero)

***Apus*** é un xénero de aves da subclase das neornites, infraclase dos neognatos (clado dos cipselomorfos), orde dos apodiformes, subfamilia dos apodinos e tribo dos apodininos, que é o tipo da familia, da subfamilia e da tribo.

## Características 
Son aves pequenas de longas ás, coloración escura, e moi boas voadoras, coñecidas en galego como cirrios, ou birrios, e semellantes ás salanganas de Asia e Oceanía, pero estas pertencen a outra tribo, a dos colocaliinos. 

Morfoloxicamente son parecidos ás andoriñas, pero non están estreitamente emparentados con elas, nin con ningún paseriforme; as semellanzas coas andoriñas son só o resultado dunha converxencia evolutiva.

## En Galicia 
En Galicia pódense atopar catro especies:
* *Apus affinis*, o cirrio pequeno.
* *Apus apus*, o cirrio común, ou cirrio.
* *Apus pallidus*, o cirrio pálido.

## Galería de imaxes 

House Swift.svg|Cirrio pequeno
Common Swift at Kalmar Castle-Kent Hagan.jpg|Cirrio común
Tachymarptis melba -Barcelona, Spain -flying-8.jpg|Andoriñón real
Apus pallidus, Convent Square, Gibraltar.jpg|Cirrio pálido

## Notas 
## Véxase tamén 
### Bibliografía 
* Hoyo, Josep del; Andrew Elliott, Jordi Sargatal & Nigel J. Collar (1999): *Handbook of the Birds of the World, Vol. 5: Barn Owls to Hummingbirds*. Barcelona, España: Lynx Edicions. ISBN 978-84-8733-425-2.

### Outros artigos 
* Apodiformes
* Apódidos
Mujeres matemáticas. Trece matemáticas, trece espejos

***Mujeres matemáticas. Trece matemáticas, trece espejos*** é un libro de divulgación, publicado en 2019 pola Editorial SM e a Real Sociedad Matemática Española dentro da colección «Biblioteca estímulos matemáticos» coordinado por Marta Macho Stadler.

## Características
A obra achega a vida e o labor de trece matemáticas de diferentes disciplinas como a álxebra, a xeometría, o cálculo, a estatística, a computación ou a aeronáutica. Tamén están representadas científicas de distintas nacionalidades e épocas: dende afamadas traxectorias como as de Ada Lovelace, Sophie Germain, Katherine Johnson ou Gertrude Blanch a outras máis descoñecidas para o gran público como Rózsa Péter ou Caroline Herschel.
[miniatura|Presentación do libro no [Centro de Documentación e Recursos Feministas de Vigo|CDRF, 2019.]]
As persoas responsables desta obra en colaboración proceden do campo da investigación, a ciencia e o ensino matemático:

* Ainhoa Berciano Alcaraz, "La realidad y la abstracción: dos mundos conectados por Emma Castelnuovo"
* Vanesa Calero Branco, "La intuición y la pasión por saber de Sophie Germain"
* Natàlia Castelá Vila, " G de Graciela"
* Aída Inmaculada Coello Pérez, "El amanecer de los ordenadores en la época victoriana: Ada Lovelace.."
* Manuel de León Rodríguez, "La muchacha persa"
* Irene Ferrando Pombais, "Rózsa Politzer, Rózsa Péter, Rózsa Péter, ... Jugando con el infinito"
* Marta Macho Stadler, "La prodigiosa calculadora Katherine Johnson, una de las “figuras ocultas”"
* Miguel Anxo Mirás Calvo e Carmen Quinteiro Sandomingo, "Caroline Herschel"
* Juan J. Moreno Balcázar, "Gertrude Blanch, una pionera del análisis numérico"
* Edith Padrón Fernández, "Tomando un té con Emmy"
* María José Souto Salorio e Ana Dorotea Tarrío Tobar, "María Wonenburger, una matemática ejemplar. Aprendiendo matemáticas en los escenarios de su vida"
* María Teresa Valdecantos Dema, "Florence Nightingale"
*Amelia Verdejo Rodríguez, "Sofia Kovalevsky"

O libro representa unha homenaxe as mulleres científicas que a pesar das súas dificultades de recoñecemento por unha cuestión histórica de xénero, brillaron como matemáticas. Visualiza con rigor pero de forma entretida aquelas científicas que foron piares desta materia durante xeracións.

## Notas 
## Véxase tamén 
### Ligazóns externas 
*Índice da obra
Boonlua

**Mom Luang Boonlua Debyasuvarn**, nada co noome de **Kunchon** en Bangkok o 13 de decembro de 1911 e finada o 7 de xuño de 1982, foi unha escritora, tradutora e educadora tailandesa, coñecida co pseudónimo literario de **Boonlua**. Está considerada unha das educadoras máis importantes de Tailandia durante unha fase crucial da modernización do país.

## Traxectoria
Foi a menor dos 32 fillos e fillas de Chao Phraya Thewet, oficial de alta gradación, e a única filla de Mom Nual, bailarina clásica tailandesa. Fixo educación primaria nun convento católico, e a educación secundaria en Penang e na Escola Saint Mary’s S.P.G. en Bangkok. En 1936 graduouse en Lingua e literatura tailandesa pola Universidade Chulalongkorn, e en 1950 rematou un mestrado de Educación na Universidade de Minnesota.

Despois de graduarse comezou a traballar como funcionaria, primeiro como profesora de literatura e despois na administración educativa para o Ministerio de Educación de Tailandia. Despois de facer o mestrado, para o que recibiu unha bolsa, regresou ao seu país. En 1968 encargóuselle crear a Facultade de Artes no campus do Palacio Sanam Chandra da Universidade Silpakorn.

En 1970 deixou de traballar como funcionaria, e dedicouse á escrita.

## Vida persoal
A súa irmá Buppha Kunchon Nimmanhemin tamén é escritora, co pseudónimo literario de Dō̜kmai Sot.

## Obra
* *Thutiyawiset* (1968; novela)
* *Suratnari* ("O país de mulleres", 1972; novela)
* *Sneh Plai Jwak* ("A culler máxica de cociñar"; novela curta)

## Notas
Shirō Sagisu

, nado o 29 de agosto de 1957, é un produtor e compositor xaponés de música. Sagisu traballou como compositor de numerosos filmes e animes e é coñecido pola súa colaboración co estudio Gainax, especialmente pola banda sonora da serie de Hideaki Anno *Neon Genesis Evangelion*. Gañou o Tokyo Anime Award á mellor música en 2010 por *Evangelion: 2.0 You Can (Not) Advance*.

## Notas 
## Véxase tamén 
### Outros artigos 
* Música de Neon Genesis Evangelion
### Ligazóns externas 
* Páxina oficial 
*
Walter Pohl

**Walter Pohl**, nado en Viena o 27 de decembro de 1953, é un historiador austríaco, docente de Historia Medieval na Universidade de Viena. A súa área de coñecemento é a historia do Período das Migracións, a Alta Idade Media e a etnoxénese.

Pohl é director do *Institut für Mittelalterforschung*, unidade de investigación medieval da Academia Austríaca de Ciencias. No ano 2004 recibiu o Premio Wittgenstein.

## Publicacións 
**Die Awaren* (Mónaco, 1988).
*''I Goti d'Italia e le tradizioni delle steppe'', in "Atti del XIII Congresso di studi sull'alto medioevo" (Spoleto, 1993).
**Kingdoms of the Empire* (Leiden, 1997).
**Die Germanen* (Monaco, 1998).
**Strategies of Distinction* (Leiden, 1998).
**Herrschaftssitze östlich des Rheins und Nördlich der Donau*, in "Memorias de la Real Academia de Buenas Letras de Barcelona" (2000).
**Le origini etniche dell’Europa. Barbari e Romani tra antichità e medioevo* (Roma, 2000).
**Werkstätte der Erinnerung. Montecassino und die Gestaltung der langobardischen Vergangenheit* (Monaco, 2001). 
**Die Völkerwanderung . Eroberung und Integration* (Stoccarda, 2002).
**I Longobardi e la guerra. Da Alboino alla battaglia sulla Livenza (secc. VI-VIII)* (2004).
**Monasteri in Europa occidentale (secoli VIII-XI): topografia e strutture* (2008).
**Razze, etnie, nazioni* (2010).
**The Transformation of Frontiers: From Late Antiquity to the Carolingians* (2000).
**Regna and Gentes: The Relationship Between Late Antique and Early Medieval Peoples and Kingdoms in the Transformation of the Roman World* (2003).
*Conceptions of ethnicity in early medieval studies (1991) PDF

## Notas
K2-18b

[miniatura|250px|Impresión dun artista que amosa o planeta K2-18b (dereita), orbitando a anana vermella [K2-18 (esquerda). O exoplaneta non confirmado K2-18c está representado entre os dous.]]
**K2-18b**, tamén coñecido como **EPIC 201912552 b**, é un planeta extrasolar que orbita a anana vermella K2-18, localizado a 124 anos luz de distancia da Terra. O planeta, descuberto co telescopio espacial Kepler, ten unhas oito veces a masa da Terra, e por iso foi clasificado como unha superterra. Ten unha órbita de 33 días dentro da zona de habitabilidade.
En 2019, dous estudos de investigación independentes, combinando datos do telescopio Kepler, do Telescopio Espacial Spitzer e do Telescopio Hubble, concluíron que o planeta contiña significativas cantidades de vapor de auga na atmosfera, a primeira vez nun exoplaneta dentro da zona habitable.

## Notas 
## Véxase tamén 
### Ligazóns externas 
* K2-18 b Confirmed Planet Overview Page NASA Exoplanet Archive
Gendo Ikari

é un personaxe ficticio da franquía *Neon Genesis Evangelion* creado por Gainax. Na dobraxe orixinal foi interpretado por Fumihiko Tachiki.

Na serie, é o comandante de NERV, unha organización paramilitar ficticia baixo as ordes das Nacións Unidas, e o pai de Shinji Ikari, a personaxe principal da serie. Marcado e aflixido pola repentina morte da súa esposa Yui, abandona ó seu único fillo, Shinji Ikari, dedicándose a un plan chamado "Proxecto de Complementación Humana", co cal quere encontrarse de novo coa súa esposa.

## Notas 
## Véxase tamén 
### Outros artigos 
* Lista de personaxes de Neon Genesis Evangelion
### Bibliografía 
*
Apodinos

A dos **apodinos** (*Apodinae*) é unha subfamilia de aves da subclase das neornites, infraclase dos neognatos (clado dos cipselomorfos), orde dos apodiformes e familia dos apódidos. 

Comprende tres tribos con 17 xéneros que inclúen en conxunto 83 especies.

## Taxonomía 
### Descrición 
A subfamilia foi descrita en 1887 polo ornitólogo francés Léon Olphe-Galliard.

### Etimoloxía 
O nome científico *Apodinae* está formado, como é a norma, pola raíz do nome do seu xénero tipo, *Apus* coa adición do sufixo do latín científico *-inae*, propio dos nomes das subfamilias de animais.
 
### Clasificación 
A subfamilia comprende as seguintes tres tribos:

* *Apodini*
* *Collocaliini*
* *Chaeturini*

## Características 
As especies desta tribo caracterízase polo seu corpo estilizado con ás moi longas e estreitas, e unhas patas moi curtas e ineficaces para camiñaren polo solo, e que só son adecuadas para aferrarse. A súa plumaxe na primavera ten cores adecuados para camuflarse. Os apodinos pertencen ao grupo das mellores aves voadoras do mundo, e moitas das especies poden permaneceren en voo durante meses. Comen, dormen e se reproducen no aire, e só aterran poñeren os ovos. O seu alimento consiste en insectos voadores, que capturan en voo, a miúdo xusto na superficie da auga ou por riba doutro tipo de zonas húmidas. A auga é, polo tanto, un elemento importante para estas especies.

## Notas 
## Véxase tamén 
### Bibliografía 
* Josep del Hoyo, Nigel J. Collar, David A. Christie, Andrew Elliott, Lincoln D. C. Fishpool, Peter Boesman & Guy M. Kirwan (2014): *HBW and BirdLife International Illustrated Checklist of the Birds of the World. Volume 1. Non-passerines*. Barcelona, España / Cambridge, UK: Lynx Edicions / Birdlife International. ISBN 978-84-9655-394-1.

### Outros artigos 
* Apodiformes
* Apódidos
Andrea Carid

**Andrea Carid Cao**, nada o 8 de abril de 1993 en Santiago de Compostela, é unha xogadora galega de fútbol sala. Formou parte da selección Española Sub-17, coa que conseguiu un subcampionato de Europa. Dende 2017 xoga no Ourense Envialia, equipo co que se proclamou campioa de España nese mesmo ano.

## Palmarés 
* Subcampionato de Europa coa selección Española Sub-17.
* Copa Galicia.
* Campionato de Liga en División de Honra.
* Copa Xunta.
* Subcampionato de España de fútbol praia coa Selección galega.
* Campionato de España de fútbol praia coa Selección galega.
* Campionato de España fútbol sala.

## Notas
Música de Neon Genesis Evangelion

***Neon Genesis Evangelion*** é unha franquía que abrangue varias bandas sonoras, álbums de remix e recompelatorios lanzados ó mercado. A franquía vendeu máis de 9 millóns de álbums e sinxelos.
Shirō Sagisu compuxo a maioría da música de *Neon Genesis Evangelion* e dos tres álbums OTS da serie de televisión. Recibiu o premio Kobe Animation en 1997 á "mellor banda sonora". King Records e o seu selo discográfico Starchild (especializado en música, animación e cinema) distribuíu a maioría dos álbums, sinxelos e edicións especiais. Para a serie de animación, Yoko Takahashi interpretou a canción "A Cruel Angel's Thesis" que se empregou como tema de apertura da serie. A canción "Fly Me to the Moon", orixinalmente de Bart Howard, foi interpretada por varios actores de voz xaponeses da serie, e estas versións da canción foron empregadas como tema de peche dos episodios. Tamén se empregaron estes temas en *Evangelion: morte e renacemento*, a súa continuación *Evangelion: O final de Evangelion* e tres títulos de *Rebuild of Evangelion*.

## Notas 
## Véxase tamén 
### Ligazóns externas 
*Recensión de *The Rose*
Ozod Aminova

**Ozod Muhiddinovna Aminova** (), nada en Khujand o 1 de outubro de 1933 e finada o 7 de xuño de 2009 foi unha escritora soviética-taxica, coñecida tamén como **Ozod**.
## Traxectoria
Naceu en Khujand, por entón chamada Leninabad. É filla do poeta e músico Muhiddin Aminzoda. Graduouse no Instituto Pedagóxico de Khujand en 1958, e deu clases na vila até 1970. Nese ano uniuse ao Partido Comunista da Unión Soviética. Entre 1971 e 1990 foi editora do xornal local *Haqiqati Leninabad*. Nese ano pasou a traballar na Asociación de Escritores de Tadjiikistán, do que é membro desde 1965.

## Obra
Comezou a publicar a súa obra a mediados da década de 1950. Nos seus textos trata temas como o patriotismo, o amor, a lealdade ou a liberdade das mulleres soviéticas.Boa parte da súa obra foi traducida ao ruso, e algúns poemas a outras linguas da Unión Soviética.

**Satrhoi Nakhustin* ("As primeiras liñas", 1965)
**Ba Yodi Tu* ("Pensando en ti", 1971)
**Chashmi Bidor*  ("Ollo esperto", 1975)
**Didori Sahro* ("Visita aos campos", 1975; escrita na honra da enxeñeira Dilbarniso Nurmatova)
**Modarnoma* ("En louvanza da nai", 1981)
**Piroyai Sabz* ("Ornamento verde", 1983)
**Man Ham Maktabkhon Shudam* ("Eu tamén aprendín", 1981)
**Guldasta* ("Bouquet", 1984)
## Recoñecementos
En 1982 gañou o Premio Komsomol de Tadjiikistán pola súa obra. Tamén recibiu a Orde Honoraria do Presidio dos Soviets Supremos de Tadjiikistán e Acerbaixán.
## Notas
Apodininos

A dos **apodininos** (*Apodini*) é unha tribo de aves da subclase das neornites, infraclase dos neognatos (clado dos cipselomorfos), orde dos apodiformes, familia dos apódidos e subfamilia dos apodinos.

## Taxonomía 
### Etimoloxía 
O nome científico *Apodini* está formado, como é a norma, pola raíz do nome do seu xénero tipo, *Apus* coa adición do sufixo do latín científico *-ini*, propio dos nomes das tribos de animais.

### Nome en galego 
En galego, como nalgunhas outras linguas románicas, como o castelán, o sufixo latino *-ini* adáptase como *ininos* para evitar a confusión que se produciría co nome da subfamilia, "apodinos", xa que adapación *normal* de *Apodini* sería igualmente "apodinos", como ocorre tamén, por exemplo, coa tribo dos felininos (*Felini*).

### Xéneros 
A tribo comprende os seguintes seis xéneros:

* *Aeronautes* (con 3 especies)
* *Apus* (con 17 especies)
* *Cypsiurus* (con 2 especies)
* *Panyptila* (con 2 especies)
* *Tachornis* (con 3 especies)
* *Tachymarptis* (con 2 especies)

## Notas 
## Véxase tamén 
### Bibliografía 
* Josep del Hoyo, Nigel J. Collar, David A. Christie, Andrew Elliott, Lincoln D. C. Fishpool, Peter Boesman & Guy M. Kirwan (2014): *HBW and BirdLife International Illustrated Checklist of the Birds of the World. Volume 1. Non-passerines*. Barcelona, España / Cambridge, UK: Lynx Edicions / Birdlife International. ISBN 978-84-9655-394-1.

### Outros artigos 
* Apodiformes
* Apódidos
* Apodinos
Stranger than Fiction (filme de 2006)

***Stranger than Fiction*** é un filme estadounidense de 2006 dirixido por Marc Forster, producido por Lindsay Doran e escrito por Zach Helm. Está protagonizado por Will Ferrell, Maggie Gyllenhaal, Dustin Hoffman, Queen Latifah e Emma Thompson. O argumento principal segue a historia de Harold Crick (Ferrell), un traballador que comeza a escoitar unha voz que narra todo o que ocorre na súa vida. Segundo esta voz, el como protagonista principal, vai morrer de maneira inminente. O filme foi rodado en Chicago, e foi ben acollido pola crítica pola súa innovación, historia intelixente e interpretacións. Ferrell, quen protagonizara anteriormente comedias disparatadas, conseguiu unha atención especial por ofrecer unha actuación moderada no seu primeiro papel dramático como protagonista.

*Stranger than Fiction* foi distribuído por Columbia Pictures o 10 de novembro de 2006. Após a súa estrea, foi eloxiado polos seus temas, o humor e as interpretacións. Malia o éxito da crítica, o filme só conseguiu recadar 53 millóns de dólares sobre un orzamento de 30 millóns.

## Personaxes 
* Will Ferrell como Harold Crick
* Maggie Gyllenhaal como Ana Pascal
* Emma Thompson como Karen Eiffel
* Dustin Hoffman como Profesor Jules Hilbert
* Queen Latifah como Penny Escher
* Tony Hale como Dave
* Tom Hulce como Dr. Cayly
* Linda Hunt como Dr. Mittag-Leffler
* Kristin Chenoweth como presentadora da canle de libros

## Notas 
## Véxase tamén 
### Ligazóns externas 
*
Mil gritos tiene la noche

***Mil gritos tiene la noche*** (cuxo título na súa estrea estadounidense foi *Pieces*) é un filme español de 1982 dirixido por Juan Piquer Simón. Está protagonizado por Christopher George, Lynda Day George, Frank Braña, Edmund Purdom, Paul L. Smith, Ian Sera e Jack Taylor. Conta a historia dunha serie de misteriosos asasinatos de estudantes femininas nun campus universitario de Boston, cuxo asasino emprega as partes dos seus corpos para crear un crebacabezas humano.

Dende a súa estrea, converteuse nun filme de culto.

## Personaxes 
* Christopher George como Tenente Bracken
* Linda Day como Mary Riggs
* Frank Braña como Sarxento Holden
* Paul L. Smith como Willard
* Edmund Purdom como Dean Foley
* Ian Sera como Kendall James
* Jack Taylor como Profesor Arthur Brown
* Isabelle Luque como Sylvia Costa
* Gérard Tichy como Doutor Jennings
* Hilda Fuchs como Grace
* May Heatherly como Mrs. Reston
* Alejandro Hernández como Timmy Reston
* Roxana Nieto como Virginia Palmer
* Cristina Cottrelli como Jenny
* Leticia Marfil como Suzie
* Silvia Gambino como Mary
* Carmen Aguado como Carla
* Paco Alvez como Alister Schwartz

## Notas 
## Véxase tamén 
### Bibliografía 
* 
* 
* 
### Ligazóns externas 
* 
* Ficha en RottenTomatoes
Vivente, Ardaña, Carballo

**Vivente** é unha aldea da parroquia de Ardaña no concello coruñés de Carballo na Comarca de Bergantiños. Tiña 144 habitantes no ano 2019 segundo datos do IGE dos cales eran 67 homes e 77 mulleres.

## Lugares e parroquias 
### Lugares de Ardaña 
### Parroquias de Carballo
Kazuya Tsurumaki

**Kazuya Tsurumaki** (; *Tsurumaki Kazuya*), nado en Gosen, na prefectura de Niigata o 2 de febreiro de 1966, é un director xaponés de anime.

## Traxectoria 
É un dos colaboradores de Hideaki Anno e un animador de Gainax. O primeiro proxecto de Tsurumaki en Gainax foi como director de animación na serie de televisión de 1990 *Nadia: The Secret of Blue Water*. Tsurumaki tamén foi o director de secuencias humorísticas "omake" (extras) que se estrearon coa serie, e foi produtor de "Nadia Cinema Edition". En 1995, Tsurumaki traballou como asistente do director baixo as ordes de Hideaki Anno no anime de Gainax *Neon Genesis Evangelion*, onde exerceu como produtor, director de arte e asistente de dirección nalgúns episodios. En 1997, dirixiu o episodio 25', a primeira metade do remate cinematográfico da serie, *Evangelion: O final de Evangelion*. En 2000, Tsurumaki fixo o seu debut como director coa serie de OVAs, *FLCL*. En 2004, dirixiu a secuela do éxito *Gunbuster*, chamada *Aim for the Top 2!* ou *Diebuster*. Posteriormente traballou como director nos novos filmes de *Evangelion*, a saga *Rebuild of Evangelion*. Tamén dirixiu no ano 2017 o especial de anime *The Dragon Dentist*.

## Notas 
## Véxase tamén 
### Ligazóns externas 
*
José García

Os nomes **José García**  ou **Xosé García** poden referirse a:

* **José García Mosquera**, escritor, profesor e tradutor galego (1817-1868);
* **José García Barzanallana**, avogado e político español (1819-1903);
* **Xosé García Barbón**, empresario e mecenas galego (1831-1909);
* **José García Estoa**, político galego (-1920);
* **José García Acuña**, diplomático e escritor galego (1873-1933);
* **José García Ramos**, médico e político galego (1875-1970);
* **José García Páramos**, empresario, xornalista e escritor galego;
* **José García Vidal**, avogado, profesor e político galego (1885-1969);
* **José García Pichel**, político galego;
* **José García Fernández**, mestre e político galego;
* **José García Morales**, guerrilleiro galego (-1945);
* **José García Vázquez**, sindicalista galego (1901-1937)
***José García Rodríguez**, exiliado galego deportado ós campos de concentración nazis (1902-1941).
* **José García Espinosa**, político galego (1910-1936);
* **José García Nieto**, poeta e escritor español (1914-2001);
***José García Rodríguez**, exiliado galego deportado ós campos de concentración nazis (1914-1941).
* **José García Hernández**, avogado e político español (1915-?);
* **José García García**, político galego (1922-2007);
* **Xosé García Oro**, relixioso e historiador galego (1931-2019);
* **José García Buitrón**, médico e político galego (1945-);
* **José García Liñares**, político galego (1950-);
* **Xosé Manuel García Crego**, editor, tradutor, sindicalista e político galego (1950-);
* **José Doval García**, actor galego-francés (1966-);

## Véxase tamén
Gerardo Varela Figueroa

**Gerardo Varela Figueroa**, nado en Cerdedo e finado no mesmo concello en outubro de 1937, foi un comerciante e político galego.

## Traxectoria 
Representante en Cerdedo do marques de Riestra. Foi nomeado alcalde de Cerdedo en 1902, permanecendo no posto até 1904. Volveu ser alcalde de Cerdedo en 1907, permanecendo no cargo até 1913.

## Vida persoal 
Casou con Peregrina Garrido, e foi pai de Carolina, Victorina e Francisco Varela Garrido.

## Notas 
## Véxase tamén 
### Bibliografía 
*
*
Chaetura

miniatura|240px|Grupo de *Chaetura vauxi* voando. 
***Chaetura*** é un xénero de aves da subclase das neornites, infraclase dos neognatos (clado dos cipselomorfos), orde dos apodiformes, familia dos apódidos, que é o tipo da tribo dos queturinos.

As especies deste xénero, aínda que se parecen morfoloxicamente ás anduriñas, non están estreitamente relacionados con elas, nin con ningún outro grupo de paseriformes, e a semellanza é, simplemente, o resultado dunha evolución converxente. 

Algúns membros de *Chaetura* son migrantes de larga distancia, mentres que outros son residentes durante todo o ano.

O xénero agrupa a once especies, semellantes aos cirrios (cos que si están relacionados), propias de América.

## Taxonomía 
### Descrición 
O xénero foi descrito en 1826 polo naturalista inglés, especializado en ornitoloxía, James Francis Stephens. 

### Etimoloxía 
O nome científico do xénero, *Chaetura*, constríuno Stephens cos elementos do latín científico *chaeto-* e *-ura*, ambos os dous derivados do grego antigo. O primeiro de χαίτη *chaítē*, "cabelo", "serda", e o segundo, de οὐρά *ourá*, "cola" (de animal), en referecia ás plumas ríxidas que se proxectan na parte final da cola destas aves.

### Clasificación 
No xénero recoñécense as seguintes once especies:

* *Chaetura brachyura* (Jardine, 1846) 
* *Chaetura chapmani* Hellmayr, 1907 
* *Chaetura cinereiventris* P. L. Sclater, 1862
* *Chaetura egregia* Todd, 1916 
* *Chaetura fumosa* Salvin, 1870
* *Chaetura martinica* (Hermann, 1783)
* *Chaetura meridionalis* Hellmayr, 1907
* *Chaetura pelagica* (Linnaeus, 1758)
* *Chaetura spinicaudus* (Temminck, 1839)
* *Chaetura vauxi* (J. K. Townsend, 1839)
* *Chaetura viridipennis* Cherrie, 1916

## Rexistro fósil 
Ademais, unha especie fósil, denominada *Chaetura baconica* Jánossy, foi descrita sobre a base de restos que datan do mioceno tardío encontrados en Hungría

## Notas 
## Véxase tamén 
### Bibliografía 
* Chantler, Phil & Gerald Driessens (2000): *A Guide to the Swifts and Tree Swifts of the World*. Mountfield: Pica Press. ISBN 1-8734-0383-6.
* Dickinson, E. C. & Remsen Jr., J. V. (2013): *The Howard and Moore Complete Checklist of the Birds of the World. Volume 1 Non-passerines*, 4th Edition. Eastbourne, U.K.: Aves Press. ISBN 978-0-9568-6112-2.
* Josep del Hoyo, Nigel J. Collar, David A. Christie, Andrew Elliott, Lincoln D. C. Fishpool, Peter Boesman & Guy M. Kirwan (2014): *HBW and BirdLife International Illustrated Checklist of the Birds of the World. Volume 1. Non-passerines*. Barcelona, España / Cambridge, UK: Lynx Edicions / Birdlife International. ISBN 978-84-9655-394-1.
Condado de Reims

O **condado de Reims** foi unha xurisdición feudal do Reino de Francia, constatada baixo os carolinxios, centrada en Reims. Cara ao 816 era conde Eberardo, fillo de Begón de Tolosa e irmán de Leutgardo, conde de París. No século seguinte aparece como conde e arcebispo Hugo de Reims, fillo de Heriberto II de Vermandois, nomeado sobre o 925 con só cinco anos, pero cando tiña uns 11 anos, o rei Raúl de Francia depúxoo e substituíuno por Artaldo irmán de Dodón de  Omont, emparentado cos condes de Rethel (Omont e Rethel) e de Porcien. En 940, o conde de Vermandois, aliado a Odón I do Sacro Imperio Romano e Hugo o Grande (robertiano), expulsou a Artaldo e restableceu a Hugo que tiña arredor de vinte anos. O 946 Hugo foi finalmente deposto por Lois IV de Francia (morreu en 962) e Artaldo foi restaurado. Foi este bispo quen confiou o poder do condado a Renaldo de Roucy. Á morte de Arnaldo, no 961, Hugo presentouse como candidato pero foi descartado a favor de Olderico e Renaldo conservou o condado que trapasou ao seu fillo Xisleberto de Roucy. Eudes I de Blois, Chartres e Châteaudun ocupou Provins e Reims e foi proclamado conde, pero Xisleberto conservou Reims co máis modesto título de vizconde. Eudes I morreu en 996 e o seu fillo Teobaldo II sucedeuno ata o 1004; sucedeuno Eudes II quen por matrimonio adquiriu o condado de Meaux; En 1033, o arcebispo de Reims, Ebles I de Roucy, da casa vizcondal, finalmente obtivo as funcións condais. 
## Véxase tamén 
### Outros artigos 
* Arcebispado de Reims
* Condado de Roucy
Annasoltan Kekilova

**Annasoltan Seidovna Kekilova**, nada en Keshi (Achkhabad) en 1942 e finada o 19 de xuño de 1983, foi unha escritora soviética de Turkmenistán.
## Traxectoria
Filla de Ogulsakhat Seidova. Publicou diversos libros e discos. Editou tres poemarios e publicou en publicacións da República Soviética de Turkmenistán e de Moscova. A súa poesía trata temas típicos da literatura da era soviética, como o Partido Comunista da Unión Soviética, o estado e a súa xente. Relacionouse cos escritores Aman e Shali Kekilov. O partido rexeitou tomar en consideración as súas solicitudes, ordenouse parar a publicación do seu último libro, e foi forzada a abandonar o seu traballo a pesar de ser o único sustento para a súa nai e o seu fillo.

## Notas
Alan Sugar

**Alan Michael Sugar, Baron Sugar**, nado en Hackney (Londres) o 24 de marzo de 1947 é un magnate dos negocios, personalidade dos medios, político e conselleiro británico. En 1968, comezou o que se converteu no seu maior negocio, a compañía de consumibles electrónicos Amstrad (***A**lan **M**ichael **S**ugar **Trad**ing*). En 2007, vendeu os últimos intereses na compañía nun acordo con BSkyB por 125 millóns de libras.

Sugar foi presidente e copropietario do Tottenham Hotspur entre 1991 e 2001; vendeu o resto das súas accións no club en 2007 por 25 millóns de libras.

## Traxectoria 
Sugar naceu en Hackney, East London, nunha familia xudía. O seu pai, Nathan, era xastre nunha industria téxtil do East End. Os seus avós maternos naceran en Rusia e o seu avó paterno en Polonia. A avoa paterna de Sugar, Sarah Sugar, naceu en Londres de pais polacos.

Cando Sugar era novo, a súa familia vivía nun piso do concello. A causa do seu abondoso e rizado pelo chamárono "Mop head" (“cabeza fregona”), alcume que aínda continúa a empregar. Asistiu á Northwold Primary School e á Brooke House Secondary School de Upper Clapton, Hackney, e fixo cartos extra traballando nunha verdularía. traballou por un breve tempo no servizo social como estatístico no ministerio de educación. Comezou a vender antenas de radio para coches e outras mercadorías eléctricas nunha furgoneta que comprou por 50 libras e asegurou por 8. Para poder permitirse isto, renunciou aos seus aforros, que sumaban 100 libras.

## Vida persoal 
Sugar é ateo, mais continúa a estar orgulloso da súa herdanza xudía. Sugar e a súa esposa Ann (de solteira Simons), antiga peiteadora, casaron o 28 de abril de 1968 en Great Portland Street, Londres. Teñen dous fillos e unha filla. A parella vive en Chigwell, Essex.

Sugar posúe unha aeronave Cirrus SR22 de catro asentos. Durante un intento de aterraxe en City Airport Manchester o 5 de xullo de 2008, Sugar saíuse da pista tras tomar terra debido ao mal tempo e ao campo mollado. Non houbo feridos, mais o avión foi danado considerablemente e deixouse en terra.

En febreiro de 2009, informouse de que Sugar iniciara un proceso legal contra o xornal *The Sun* tras unha reportaxe que o mencionara nunha listaxe negra de xudeus británicos en resposta ás operacións militares israelís contra Gaza.
 As ameazas supostamente foran feitas por Glen Jenvey, fonte da historia de *The Sun*, que as publicou nunha páxina web musulmá baixo identidade falsa.

En 2015, Sugar tiña unha fortuna estimada de 1040 millóns de libras.

## Notas 
## Véxase tamén 
### Bibliografía 
* David Thomas, "*Alan Sugar – the Amstrad Story*" (1991), paperback .
* Alan Sugar, "*The Apprentice: How to get hired not fired*"
* Alan Sugar, "*What You See Is What You Get: My Autobiography*" (2010), hardback .
Euroliga 2019-20

A **Euroliga 2019-20** é a 20ª edición da máxima competición de clubs de baloncesto de Europa dende a súa organización pola Unión de Ligas Europeas de Baloncesto (ULEB) e a décima desde o seu patrocinio por Turkish Airlines. Incluíndo as edicións desta competición organizadas por FIBA Europa é a edición número 63. A tempada regular comezou o 3 de outubro de 2019 e xogáronse os últimos partidos o 6 de marzo de 2020.

O 12 de marzo de 2020, suspendéronse temporalmente as competicións organizadas por Euroleague Basketball debido á pandemia por coronavirus. O 25 de maio, Euroleague Basketball decidiu cancelar as súas competicións esa tempada de forma definitiva debido á pandemia.

A Final Four desta Euroliga ía disputarse do 22 ó 24 de maio de 2020 no Lanxess Arena de Colonia, Alemaña. O CSKA Moscova defendía un título que como consecuencia da pandemia por coronavirus quedou vacante nesta tempada.

## Participantes 
## Tempada regular 
### Clasificación 
Fonte: Euroleague

## Premios 
### Xogadores da xornada 
;Tempada regular

### Xogadores do mes 
## Notas 
## Véxase tamén 
### Outros artigos 
* Euroleague

### Ligazóns externas 
* Páxina oficial Euroleague.net
* Eurobasket.com
* Páxina oficial ULEB.net
Queturinos

A dos **queturinos** (*Chaeturini*) é unha tribo de aves apodiformes da familia dos apódidos, unha das tres incluídas na subfamilia dos apodinos.

Son pequenas aves moi boas voadoras, con longas ás, semellantes morfoloxicamente, e tamén nos seus hábitos, aos **cirrios** ou **birrios**, da tribo dos apodinos, e ás salanganas de Asia e Oceanía, da tribo, dos colocaliinos.

## Taxonomía 
### Etimoloxía 
O nome científico *Chaeturini* está formado, segundo a norma, sobre a raíz do seu xénero tipo, *Chaetura*, coa adición do sufixo do latín científico *-ini*, propio dos nomes das tribos de animais.

### Clasificación 
A tribo conta con sete xéneros, cun total de 25 especies:
* *Chaetura* (con 10 especies)
* *Hirundapus* (con 4 eespecies)
* *Mearnsia* (con 2 especies)
* *Neafrapus* (con 2 especies)
* *Rhaphidura* (con 2 especies)
* *Telecanthura* (con 2 especies)
* *Zoonavena* (con 3 especies)

## Notas 
## Véxase tamén 
### Bibliografía 
* Chantler, Phil & Gerald Driessens (2000): *A Guide to the Swifts and Tree Swifts of the World*. Mountfield: Pica Press. ISBN 1-8734-0383-6.
* Dickinson, E. C. & Remsen Jr., J. V. (2013): *The Howard and Moore Complete Checklist of the Birds of the World. Volume 1 Non-passerines*, 4th Edition. Eastbourne, U.K.: Aves Press. ISBN 978-0-9568-6112-2.
* Josep del Hoyo, Nigel J. Collar, David A. Christie, Andrew Elliott, Lincoln D. C. Fishpool, Peter Boesman & Guy M. Kirwan (2014): *HBW and BirdLife International Illustrated Checklist of the Birds of the World. Volume 1. Non-passerines*. Barcelona, España / Cambridge, UK: Lynx Edicions / Birdlife International. ISBN 978-84-9655-394-1.
Constantino Gamallo Soto

**Primitivo Constantino Gamallo Soto**, finado en 1949, foi un farmacéutico e agrarista galego.

## Traxectoria 
Farmacéutico de Cerdedo dende 1894. Exercía tamén como ferreiro e reloxeiro. Foi un dos principais líderes do agrarismo en Cerdedo. Correspondente de *Progreso* en Cerdedo, foi denunciado e procesado por inxurias graves a Serafín Sieiro Moreira en 1917. Foi condenado e pasou varios días en prisión.

## Vida persoal 
Casou con Honorata Simal.

## Notas 
## Véxase tamén 
### Bibliografía 
* 
### Ligazóns externas 
* A fonte da Mina: monumento á desmemoria
* Una botica robotizada de cuarta generación con vistas al Seixo
Serafín Sieiro Moreira

**Serafín Sieiro Moreira**, finado en Cerdedo en xuño de 1923, foi un empresario e político galego.

## Traxectoria 
Contratista, prestamista e recadador de impostos do concello de Cerdedo. Foi elixido alcalde de Cerdedo o 14 de abril de 1920.

## Notas 
## Véxase tamén 
### Bibliografía 
*